A Bizottság 1398/2003/EK rendelete

(2003. augusztus 5.)

a 92/65/EGK tanácsi irányelv A. mellékletének a kis méhkas bogár (Aethina tumida), a Tropilaelaps atka (Tropilaelaps spp.), az Ebola és a majomhimlő felvétele érdekében történő módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 998/2003/EK európai parlamenti és tanácsi rendelettel [1] módosított, a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre [2], és különösen annak 22. cikke első bekezdésére,

mivel:

(1) A méhek Közösségen belüli kereskedelmét és a Közösségbe történő behozatalát a 92/65/EGK irányelv szabályozza. A 92/65/EGK irányelv bizonyos szabályokat állapít meg az irányelv A. mellékletében felsorolt bejelentési kötelezettség alá tartozó betegségekre fogékony állatokra és fajokra vonatkozóan.

(2) A kis méhkas bogár (Aethina tumida) a mézelő méhek és a poszméhek egzotikus kártevője, amely Afrikából számos másik harmadik országba terjedt át, súlyos problémákat okozva a méhészeti ágazatban.

(3) A kis méhkas bogár nem szerepel a Nemzetközi Állatjárványügyi Hivatal (OIE) jegyzékében és nem áll rendelkezésre adat a harmadik országok fertőzöttségének mértékéről.

(4) A Közösségben nem jelentettek be esetet, azonban a kis méhkas bogár az Európai Közösségben a 92/65/EGK irányelv szerint nem bejelentési kötelezettség alá tartozó betegség.

(5) Ha behurcolják a Közösségbe, a kis méhkas bogár pusztító következményekkel járhat a mézelő méhek egészségügyi állapotára, a méhészeti ágazatra és a méztermelésre.

(6) A Tropilaelaps (Tropilaelaps spp.) a mézelő méhek egzotikus parazita atkája, amely főleg délkelet Ázsiában fordul elő, azonban ha behurcolják a Közösségbe, pusztító következményekkel járhat a mézelő méhek egészségügyi állapotára, a méhészeti ágazatra és a méztermelésre.

(7) A Tropilaelaps az OIE szerint bejelentési kötelezettség alá tartozó betegség. Azonban az Európai Közösségben a 92/65/EGK irányelv szerint nem bejelentési kötelezettség alá tartozó betegség.

(8) Az Ebola vírust és a majomhimlő vírust időről időre észlelik egyes harmadik országokban és az Ebola, valamint a majomhimlő vírussal szemben behozatalt korlátozó közösségi intézkedéseket tettek, mivel e zoonózisok egyes állatokat megtámadhatnak, illetve egyes állatok hordozhatják ezeket; ezért az átláthatóság és az egyértelműség érdekében célszerű e betegségeket a 92/65/EGK irányelv értelmében bejelentési kötelezettség alá tartozó betegségek közé felvenni.

(9) Ezért a kis méhkas bogarat, a Tropilaelaps spp.-t, az Ebola vírust és a majomhimlő vírust fel kell venni a 92/65/EGK irányelv A. mellékletében szereplő bejelentési kötelezettség alá tartozó betegségek jegyzékébe.

(10) A 92/65/EGK irányelvet ezért ennek megfelelően módosítani kell.

(11) Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A RENDELETET:

1. cikk

A 92/65/EGK irányelv A. melléklete e rendelet mellékletével összhangban módosul.

2. cikk

Ez a rendelet az Európai Unió Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. augusztus 5-én.

a Bizottság részéről

David Byrne

a Bizottság tagja

[1] HL L 146., 2003.6.13., 1. o.

[2] HL L 268., 1992.9.14., 54. o.

--------------------------------------------------

MELLÉKLET

A 92/65/EGK irányelv A. mellékletének helyébe a következő szöveg lép:

„A. MELLÉKLET

Bejelentési kötelezettség alá tartózó betegségek ezen irányelvvel összefüggésben

Betegség | Elsődlegesen érintett rend/család/faj |

Afrikai lópestis | Equidae |

Afrikai sertéspestis | Suidae és Tayassuidae |

Madárinfluenza | Aves |

Mézelő méhek nyúlós költésrothadása | Apis |

Lépfene | Bovidae, Camelidae, Cervicae, Elephantidae, Equidae és Hippopotamidae |

Kéknyelv betegség | Antilocapridae, Bovidae, Cervidae, Giraffidae és Rhinocerotidae |

Brucella abortus | Antilocapridae, Bovidae, Camelidae, Cervidae, Giraffidae, Hippopotamidae és Tragulidae |

Brucella melitensis | Antilocapridae, Bovidae, Camelidae, Cervidae, Giraffidae, Hippopotamidae és Tragulidae |

Brucella ovis | Camelidae, Tragulidae, Cervidae, Giraffidae, Bovidae és Antilocapridae |

Brucella suis | Cervidae, Leporidae, Ovibos moschatus, Suidae és Tayassuidae |

Klasszikus sertéspestis | Suidae és Tayassuidae |

Szarvasmarhák ragadós tüdőlobja | Szarvasmarhafélék (beleértve a zebut, bivalyt, bölényt és jakot) |

Ebola | Nem emberi főemlősök |

Ragadós száj- és körömfájás | Artiodactyla és ázsiai elefántok |

Pisztrángfélék fertőző vérképzőszervi elhalása | Salmonidae |

Bőrcsomósodáskór | Bovidae és Giraffidae |

Majomhimlő | Rodentiaés nem emberi főemlősök |

Mycobacterium bovis | Mammalia, különösen Antilocapridae, Bovidae, Camelidae, Cervidae, Giraffidae és Tragulidae |

Newcastle-betegség | Aves |

Kiskérődzők pestise | Bovidae és Suidae |

Fertőző sertésbénulás | Suidae |

Psitacosis | Psittaciformes |

Veszettség | Carnivora és Chiroptera |

Rift-völgyi láz | Bovidae, Camelus fajok és Rhinocerotidae |

Keleti marhavész | Artiodactyla |

Kis méhkas bogár (Aethina tumida) | Apis és Bombus |

Juh- és kecskehimlő | Bovidae |

Sertések hólyagos betegsége | Suidae és Tayassuidae |

Tropilaelaps atka (Tropilaelaps spp.) | Apis |

Hólyagos szájgyulladás | Artiodactyla és Equidae |

TSE | Bovidae, Cervidae, Felidae és Musteidae |

--------------------------------------------------